กองทัพบก ส่งทหารช่างนำแพ Ribbon Bridge สร้างเป็นบ้านชั่วคราว พร้อมติดตั้งสุขาเคลื่อนที่ บรรเทาความเดือดร้อนให้กับประชาชน
พลเอก ณรงค์พันธ์ จิตต์แก้วแท้ ผู้บัญชาการทหารบก สั่งการให้ศูนย์การทหารม้า เข้าช่วยเหลือประชาชนจากสถานการณ์อุทกภัย ที่อำเภอบ้านหมอ จังหวัดสระบุรี ซึ่งเป็นพื้นที่ที่น้ำจากแม่น้ำป่าสักและคลองชัยนาท-ป่าสักไหลบรรจบกัน หลังประตูน้ำเริงราง พื้นที่ตำบลสร้างโศก อำเภอบ้านหมอ จังหวัดสระบุรี พังเสียหาย ทำให้น้ำจากคลองชัยนาท-ป่าสัก ไหลทะลักเข้าท่วมบ้านเรือนประชาชนในพื้นที่ ตำบลสร่างโศก และพื้นที่ใกล้เคียงอีกหลายตำบล ได้ส่งหน่วยทหารช่างนำแพ Ribbon Bridge จำนวน 3 ทุ่น เข้าไปประกอบเป็นที่อยู่อาศัยชั่วคราวลอยน้ำ เพื่อให้ประชาชนที่อพยพออกจากบ้านที่ถูกน้ำท่วมได้ใช้พักอาศัยในพื้นที่ ตำบลบ้านครัว อำเภอบ้านหมอ พร้อมติดตั้งห้องสุขาเคลื่อนที่ 2 จุด 3 หลัง ไว้บริการกองทัพบก ยังดำรงความช่วยเหลือประชาชนจากสถานการณ์อุทกภัยอย่างต่อเนื่อง ภายใต้มาตรการป้องกันโควิด-19 ควบคู่ไปกับการสร้างความปลอดภัยของประชาชนและเจ้าหน้าที่ที่ปฏิบัติงานและใช้ทุกทรัพยากรที่มีให้เปิดประโยชน์สูงสุดกับประชาชน ให้สามารถผ่านพ้นภัยพิบัติจนสถานการณ์กลับสู่ภาวะปกติ